L 20/42 Az Európai Unió Hivatalos Lapja 2015.1.27. HATÁROZATOK A TANÁCS (EU) 2015/116 HATÁROZATA (2015. január 26.) a Régiók Bizottsága tagjainak és póttagjainak a 2015. január 26-tól 2020. január 25-ig tartó időszakra történő kinevezéséről AZ EURÓPAI UNIÓ TANÁCSA, tekintettel az Európai Unió működéséről szóló szerződésre (EUMSZ) és különösen annak 300. cikke (3) bekezdésére és 305. cikkére, tekintettel a Régiók Bizottsága összetételének megállapításáról szóló, 2014. december 16-i 2014/930/EU tanácsi határozatra ("), tekintettel az egyes tagállamok által benyújtott javaslatokra, mivel: (1) — Az EUMSZ 300. cikkének (3) bekezdése előírja, hogy a Régiók Bizottságának tagjai és póttagjai — a regionális vagy helyi testületi képviselőségen túl — valamely regionális vagy helyi testületben választással nyert képviselői megbízatással rendelkezzenek, vagy valamely választott testületnek politikai felelősséggel tartozzanak. (2) — Az EUMSZ 305. cikke értelmében a Régiók Bizottsága tagjait és azonos számú póttagjait a Tanács nevezi ki öt évre, az egyes tagállamok javaslatai alapján. (3) — A Régiók Bizottsága tagjainak és póttagjainak hivatali ideje 2015. január 25-én lejár, ezért ki kell nevezni a Régiók Bizottsága új tagjait és póttagjait. (4) — A kinevezést követően egy későbbi időpontban nevezik ki azokat a további tagokat és póttagokat, akiknek a jelöléséről 2015. január 22-ig nem tájékoztatták a Tanácsot, ELFOGADTA A KÖVETKEZŐ HATÁROZATOT: 1. cikk A Tanács a 2015. január 26-tól 2020. január 25-ig tartó időszakra a Régiók Bizottsága tagjaivá, illetve póttagjaivá az alábbi személyeket nevezi ki: — taggá azokat a személyeket, akiknek a tagállamok szerinti listája az I. mellékletben szerepel, — póttaggá azokat a személyeket, akiknek a tagállamok szerinti listája a II. mellékletben szerepel. 2. cikk Ez a határozat az elfogadásának napján lép hatályba. Kelt Brüsszelben, 2015. január 26-án. a Tanács részéről az elnök E. RINKEVICS () HLL365., 2014.12.19., 143. o.